Lidl se jkollu t-tmien supermarket fil-gżejjer Maltin hekk kif illum il-Bord tal-Awtorità tal-Ippjanar (PA) approva l-kostruzzjoni ta' supermarket ieħor f'Ħaż-Żebbuġ. Fl-2020: Posposta d-deċiżjoni fuq il-permess għal Lidl f'Ħaż-Żebbuġ "Il-Bord innota li l-problemi msemmija fl-applikazzjoni ġew irranġati. L-ispazji tal-parking li kienu faċċata tar-roundabout li tagħti lejn Ħ'Attard tneħħew, se jitħawlu siġar u ħarrub matul iż-żona tas-supermarket u l-art esterjuri se titħawwel bil-ħaxix," stqarr il-Bord fi stqarrija. Se tiġi restawrata l-mitħna ta' Srina Bħala parti mill-proġett, se jiżdiedu stazzjonijiet fejn wieħed jista' jiċċarġja l-karozza tiegħu u post fejn jistgħu jiġu pparkjati r-roti. L-applikanti ntrabtu wkoll li jirrestawraw il-mitħna ta' Srina li hija skedata fl-ewwel grad ta' binjiet storiċi. "Il-Bord kien sodisfatt bl-assessjar li sar fuq l-impatt li se jħalli s-supermarket fuq it-traffiku, tant li anke Transport Malta approvat dan il-pjan," tkompli tgħid l-istqarrija tal-Bord. Biex jinbena dan il-proġett il-fabbrika tal-injam u x-showroom eżistenti se jitwaqqgħu. Wara li dan ix-xogħol jitlesta, se jitħaffru żewġ livelli taħt l-art biex jintużaw għall-parkeġġ u għal kmamar oħra. Fil-livell ta' fuq l-art se jkun hemm aktar parkeġġ u s-supermarket. F'Ġunju li għadda l-Ministru għall-Intrapriża Miriam Dalli ħabbret li l-pjan biex jinbena Lidl ġdid fuq art pubblika f'Ħal Far sfaxxa fix-xejn. .td_uid_3_612a6b4ed8876_rand.td-a-rec-img{text-align:left}.td_uid_3_612a6b4ed8876_rand.td-a-rec-img img{margin:0 auto 0 0}